

**"Қазақойл" ұлттық мұнай компаниясы" жабық акционерлiк қоғамы туралы**

Қазақстан Республикасы Премьер-Министрiнiң өкiмi 1998 жылғы 19 науыздағы N 53

      1. "Қазақойл" ұлттық мұнай компаниясы" жабық акционерлiк қоғамы:

      Ақмола қаласында биiктiгi кемiнде 40 қабат Бизнес-Орталық ғимаратын жобалау мен салу жөнiндегi тапсырысшы болсын;

      Бизнес-Орталық ғимаратының құрылысы аяқталғаннан кейiн олардың аудандарға деген мүдделерiнiң барынша қанағаттандырылатынын есепке ала отырып, отандық және шетел инвесторларын қаржыландыруға кеңiнен тарта отырып Бизнес-Орталықтың үйiн жобалау мен салуды қаржыландырудың көздерiн белгiлесiн;

      Ақмола қаласында Бизнес-Орталықтың ғимаратын жобалау мен салу жөнiндегi мердiгердi қала құрылысы және сәулет саласындағы танымал отандық және шетел заңды тұлғаларын тарта отырып, конкурс негiзiнде бiр ай мерзiм iшiнде белгiлеп, кейiн тиiстi келiсiм-шарт жасассын. Конкурсты қорытындылаған кезде негiзгi өлшемдер болып мыналар белгiленсiн: жобаның, құрылыстың құны, салу мерзiмдерi және сәулеттiк-жоспарлау шешiмдерi;

      Бизнес-Орталықтың ғимаратын жобалау мен салу бойынша жеңiмпазды анықтау жөнiндегi конкурстық комиссияның құрамына Ақмола қаласы әкiмiнiң өкiлiн енгiзсiн.

      2. Ақмола қаласының әкiмi:

      "Қазақойл" ұлттық мұнай-газ компаниясы" жабық акционерлiк қоғамына тұрақты жер пайдалану құқығына мемлекеттiк актiнi бере отырып, он күн мерзiм iшiнде Бизнес-Орталықтың ғимаратын салуға жер учаскесiн бөлсiн;

      инженерлiк коммуникацияларды салу жөнiндегi жұмыстарды қаржыландыруға үлестiк қатысу жөнiнде шаралар қабылдасын;

      Бизнес-Орталық ғимаратын инженерлiк коммуникациялармен (электр энергиясы, су, канализация, байланыс және басқалары) қамтамасыз ету жөнiндегi техникалық шарттарды берсiн;

      3. "Қазақойл" ұлттық мұнай-газ компаниясы" жабық акционерлiк қоғамы Ақмола қаласындағы Бизнес-Орталық ғимаратын қоса қаржыландыру мен салуға қатысатын инвесторлармен келiсiм-шарттар жасассын.

      4. Қазақстан Республикасының Инвестициялар жөнiндегi мемлекеттiк комитетi Ақмола қаласындағы Бизнес-Орталық ғимаратын қаржыландыру мен салуға қатысатын инвесторлармен заңдарда көзделген жеңiлдiктердi берудi көздейтiн инвестициялық келiсiм-шарттарды заңдарда белгiленген тәртiппен жасассын.

      Премьер-Министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК